Lauril on vahepeal plaan tehtud ja nii jätkame põhjapoolsete punktidega 36 - 33 - 31 - 32 - 34 - 35. Kohe, teel esimesse punkti saame endile kaaslasteks  võistkonna Latvijas Pups … või pigem saavad nemad meid endile kaaslasteks, sest Sandri ja Petsi lennukat sammu nähes on selge, et kaua me neid ei näe. Teel punkti 36 hakkavad minul sõrmed hullu moodi külmetama, ei tea, kas küma curlingukiviga müramisest, või muust. Panen kaardi tasku, et oleks parem käsi soojendada.